ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 3/2542เรื่อง แบบของร่างหนังสือชี้ชวน(ฉบับที่ 3)-------------------------------------------------------- อาศัยอํานาจตามความในมาตรา 72 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้ยกเลิกบทนิยามคําว่า "บริษัทที่อยู่ในข่ายเพิกถอนหุ้น" ในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 18/2539 เรื่องแบบของร่างหนังสือชี้ชวน ลงวันที่ 9 ตุลาคม พ.ศ. 2539 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 29/2541 เรื่อง แบบของร่างหนังสือชี้ชวน (ฉบับที่ 2) ลงวันที่ 30 มิถุนายน พ.ศ. 2541 และให้ใช้ความต่อไปนี้แทน "บริษัทที่อยู่ในข่ายเพิกถอนหุ้น" หมายความว่า บริษัทที่มีหุ้นเป็นหลักทรัพย์จดทะเบียนซึ่งได้รับแจ้งเหตุแห่งการเพิกถอนหุ้นสามัญจากตลาดหลักทรัพย์แห่งประเทศไทยและอยู่ระหว่างการดําเนินการเพื่อแก้ไขเหตุดังกล่าว และให้หมายความรวมถึงบริษัทที่มีหุ้นเป็นหลักทรัพย์จดทะเบียนซึ่งอยู่ระหว่างการดําเนินการตามแผนฟื้นฟูกิจการตามกฎหมายว่าด้วยล้มละลายหรือซึ่งอยู่ระหว่างการถูกสั่งห้ามซื้อหรือขายหลักทรัพย์จดทะเบียน เนื่องจากสาเหตุที่มีผลกระทบต่อสิทธิประโยชน์ของผู้ถือหุ้นอย่างร้ายแรง" ข้อ 2 ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 18/2539 เรื่อง แบบของร่างหนังสือชี้ชวน ลงวันที่ 9 ตุลาคม พ.ศ. 2539ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 29/2541 เรื่อง แบบของร่างหนังสือชี้ชวน (ฉบับที่ 2) ลงวันที่ 30 มิถุนายน พ.ศ. 2541 และให้ใช้ความต่อไปนี้แทน "ข้อ 3 ให้ใช้แบบของร่างหนังสือชี้ชวน ดังนี้ (1) ในกรณีที่เป็นการเสนอขายหุ้น ใบสําคัญแสดงสิทธิที่จะซื้อหุ้น และ/หรือหุ้นที่ออกใหม่เพื่อรองรับใบสําคัญแสดงสิทธิที่จะซื้อหุ้น หรือใบแสดงสิทธิที่จะซื้อหุ้นเพิ่มทุนที่โอนสิทธิได้ และ/หรือ หุ้นที่ออกใหม่เพื่อรองรับใบแสดงสิทธิดังกล่าว ที่ออกโดยบริษัทซึ่งมีหุ้นเป็นหลักทรัพย์จดทะเบียนและมิได้เป็นบริษัทที่อยู่ในข่ายเพิกถอนหุ้น ให้ใช้แบบ 69-3 ท้ายประกาศคณะกรรมการกํากับหลักทรัพย์และตลาดหลักทรัพย์ ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์โดยอนุโลม เว้นแต่ในส่วนที่เกี่ยวกับการรับรองความถูกต้องของข้อมูล ให้ใช้ตามแบบ 72-1 ท้ายประกาศนี้ (2) ในกรณีที่เป็นการเสนอขายหลักทรัพย์ที่ออกโดยนิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจ ซึ่งไม่เป็นบริษัทที่มีหุ้นเป็นหลักทรัพย์จดทะเบียนหรือหลักทรัพย์ที่ซื้อขายในศูนย์ซื้อขายหลักทรัพย์ ให้ใช้แบบ 69-2 ท้ายประกาศคณะกรรมการกํากับหลักทรัพย์และตลาดหลักทรัพย์ ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์โดยอนุโลม เว้นแต่ในส่วนที่เกี่ยวกับการรับรองความถูกต้องของข้อมูลให้ใช้ตามแบบ 72-1 ท้ายประกาศนี้ และให้มีข้อความแสดงว่านิติบุคคลที่ออกหลักทรัพย์นั้นจะดําเนินการดังต่อไปนี้ ภายหลังการเสนอขายหลักทรัพย์ (ก) จัดส่งแบบแสดงรายการข้อมูลประจําปี ให้ผู้ถือหลักทรัพย์ภายในสามเดือนนับแต่วันสิ้นสุดรอบระยะเวลาบัญชี โดยมีข้อมูลตามที่กําหนดในแบบ 69-2 ท้ายประกาศคณะกรรมการกํากับหลักทรัพย์และตลาดหลักทรัพย์ ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์เฉพาะในส่วนที่ 3 รัฐวิสาหกิจที่ออกหลักทรัพย์ และมีการรับรองความถูกต้องของข้อมูลดังกล่าวตามแบบ 56-1 ท้ายประกาศคณะกรรมการกํากับหลักทรัพย์และตลาดหลักทรัพย์ ว่าด้วยหลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ทั้งนี้ การจัดทําข้อมูลดังกล่าวไม่รวมถึงรายการตามแบบ 69-2 ดังต่อไปนี้ 1. วัตถุประสงค์ในการนําเงินที่ได้จากการเสนอขายหลักทรัพย์ไปใช้ 2. รายงานการศึกษาความเป็นไปได้ของโครงการลงทุนใหม่ขนาดใหญ่และนอกขอบเขตธุรกิจเดิม 3. ประมาณการงบการเงิน รวมทั้งคําอธิบายและการวิเคราะห์ของฝ่ายจัดการเกี่ยวกับการจัดทําประมาณการงบการเงิน 4. งบการเงินแนบท้ายแบบแสดงรายการข้อมูลการเสนอขายหลักทรัพย์ (ข) ปิดประกาศงบการเงินที่นิติบุคคลที่ออกหลักทรัพย์ต้องจัดส่งต่อหน่วยงานที่กํากับดูแลนิติบุคคลนั้นไว้ที่สํานักงานใหญ่ และสาขา (ถ้ามี) ภายในระยะเวลาที่กฎหมายที่จัดตั้งนิติบุคคลนั้นกําหนด หรือในกรณีที่กฎหมายดังกล่าวมิได้กําหนดระยะเวลาไว้ให้ใช้ระยะเวลาตามที่กําหนดไว้ในข้อ 4(1) และ (2) แห่งประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์โดยอนุโลม (ค) ดําเนินการตาม (ก) และ (ข) จนกว่าจะเกิดกรณีดังต่อไปนี้ 1. นิติบุคคลที่ออกหลักทรัพย์มีหุ้นเป็นหลักทรัพย์จดทะเบียน หรือหลักทรัพย์ที่ซื้อขายในศูนย์ซื้อขายหลักทรัพย์ ซึ่งทําให้นิติบุคคลนั้นต้องเปิดเผยข้อมูลตามข้อกําหนดของตลาดหลักทรัพย์หรือศูนย์ซื้อขายหลักทรัพย์ แล้วแต่กรณี 2. นิติบุคคลที่ออกหลักทรัพย์ได้ชําระหนี้ตามหลักทรัพย์จนครบถ้วนแล้วเว้นแต่กรณีที่เป็นหลักทรัพย์แปลงสภาพ 3. เมื่อครบอายุหลักทรัพย์แปลงสภาพและปรากฏว่าไม่มีผู้ใช้สิทธิตามหลักทรัพย์แปลงสภาพ 4. นิติบุคคลที่ออกหลักทรัพย์นั้นเลิกกิจการ 5. นิติบุคคลที่ออกหลักทรัพย์มีจํานวนผู้ถือหลักทรัพย์ทุกประเภทรวมกันน้อยกว่าหนึ่งร้อยราย (3) ในกรณีที่เป็นการเสนอขายหลักทรัพย์ในลักษณะอื่นใดที่ไม่เข้ากรณีตาม (1) หรือ (2) ให้ใช้แบบ 72-1 ท้ายประกาศนี้ ทั้งนี้ ในกรณีที่เป็นการเสนอขายหลักทรัพย์โดยผู้เริ่มจัดตั้งบริษัทมหาชนจํากัด ให้ใช้แบบ 72-1 โดยอนุโลม" ข้อ 3 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศ ณ วันที่ 26 มกราคม พ.ศ. 2542 (นายปกรณ์ มาลากุล ณ อยุธยา) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์